钦定古今图书集成/理学汇编/学行典/第084卷 > 朱子大全集 > 《答林择之》
## 钦定古今图书集成/理学汇编/学行典/第084卷 > 朱子大全集 > 《答林择之》

“‘古人只从幼子常视无诳’以上，洒扫应对进退之闲，
便是做涵养底工夫了，此岂待先识端倪而后加涵
养哉？但从此涵养中渐渐体出这端倪来，则一一便
为己物，又只如平常地涵养将去，自然纯熟。今曰即
日所学，便当察此端倪而加涵养之功，似非古人为
学之序也。”又云：“涵养则其本益明，进学则其智益固，
表里互相发也。”此语甚佳。但所引《三传》语，自始学以
至“成德”，节次随处可用，不必以三语分先后也。盖义
理人心之固有，苟得其养，而无物欲之昏，则自然发
见明著，不待别求。格物致知，亦因其明而明之尔。今
乃谓不先察识端倪，则涵养个甚底？不亦太急迫乎？